text: দোয়াব ( হিন্দি: दोआब, উর্দু: ,) (শব্দের উৎস: ফারসি: دوآب দোআব, দো অর্থাৎ দুই + আব অর্থাৎ, জল বা নদী থেকে) হল ভারত ও পাকিস্তানে ব্যবহৃত একটি শব্দ, যার অর্থ 'জিহ্বা' বা দুটি নদীর সংযোগস্থল বা প্রবাহের মধ্যবর্তী অঞ্চল। অক্সফোর্ড হিন্দি-ইংলিশ ডিকশনারি-তে আর. এস. ম্যাকগ্রেগর দোয়াব শব্দটির সংজ্ঞা দিয়েছেন: "a region lying between and reaching to the confluence of two rivers (esp. that between the Ganges and Jumna)." ("দুটি নদীর মধ্যবর্তী স্থান এবং সংযোগস্থলের মধ্যবর্তী অঞ্চল (বিশেষত গঙ্গা নদী ও যমুনা নদীর মধ্যবর্তী"))
  
  উত্তর ভারত ও পাকিস্তানে অনেক নদী প্রবাহিত হয়েছে, যেগুলির উৎস হিমালয়। সেই কারণে এই অঞ্চলের সমভূমি একাধিক দোয়াবে বিভক্ত। সিন্ধু-গাঙ্গেয় সমভূমি ক্রমান্বয়ে একাধিক খাদর ও বাঙ্গর অঞ্চলে বিভক্ত। বন্যাপ্রবণ নিম্নভূমি অঞ্চলটিকে বলা হয় বাঙ্গর এবং নদী থেকে উচ্চতর অংশে অবস্থিত অংশটির নাম খাদর।
  
  ঐতিহাসিকভাবে, দোয়াবের গ্রামগুলি সরকারিভাবে 'খাদর', 'খাদর-বাঙ্গর' (অর্থাৎ, মিশ্র) ও 'বাঙ্গর' - এই তিন শ্রেণিতে বিভক্ত ছিল। বহু শতাব্দী এই শ্রেণিবিভাগের ভিত্তিতেই স্তরভিত্তিক জমি-উৎপাদনশীলতার মান অনুসারে এখানে বিভিন্ন প্রকার কৃষিকর আরোপিত হয়েছে।
  
  পাদটীকা
  
  তথ্যসূত্র
  
  বিষয়শ্রেণী:উত্তরপ্রদেশের ভূগোল
  বিষয়শ্রেণী:মধ্যপ্রদেশের ভূগোল
  বিষয়শ্রেণী:রাজস্থানের ভূগোল
  বিষয়শ্রেণী:হরিয়ানার ভূগোল
  বিষয়শ্রেণী:ভারতভুক্ত পাঞ্জাবের ভূগোল
  বিষয়শ্রেণী:ভারতের অঞ্চল
  বিষয়শ্রেণী:হিন্দি শব্দ ও শব্দবন্ধ
  বিষয়শ্রেণী:প্রাকৃতিক অঞ্চল
title: দোয়াব